# Aftale om tilslutning til Arbejdsgivernes Uddannelsesbidrags webservice til indberetning af skoleophold

mellem

Arbejdsmarkedets Tillægspension

Kongens Vænge 8

3400 Hillerød

CVR-nummer: 43 40 58 10

(i det følgende benævnt Udbyderen)

og

Leverandøren: *Skal udfyldes*

Adresse: *Skal udfyldes*

Postnummer By: *Skal udfyldes*

CVR-nummer: *Skal udfyldes*

(i det følgende benævnt Leverandøren)

## Aftalens baggrund

* 1. Udbyderen yder teknisk-administrativ bistand til Arbejdsgivernes Uddannelsesbidrag (AUB) ifm. dennes administration af AUB, herunder AUB’s webservices.
	2. Nærværende Tilslutningsaftale regulerer Leverandørens tilslutning til AUB´s webservice til indberetning af oplysninger om skoleophold (herefter ”Tjenesten”), der giver Leverandøren mulighed for at indberette oplysninger til AUB på vegne af skoler, herunder erhvervsskoler, jf. ”Bekendtgørelse nr. 1680 af 23/11/2020 om krav til studieadministrative it-systemer for almene voksenuddannelser, erhvervsuddannelser, gymnasiale uddannelser, forberedende grunduddannelser m.fl.”
	3. Tilslutning sker i henhold til den til enhver tid gældende grænsefladebeskrivelse, som er tilgængelig på www.virk.dk/aub-leverandoer, samt de bestemmelser og vilkår, der fremgår af AUB´s til enhver tid gældende tilslutningsvilkår som beskrevet i Bilag 1 (Tilslutningsvilkår), og de oplysninger der fremgår af Bilag 2 (Kontaktoplysninger og generelle tekniske oplysninger), Bilag 3 (Tekniske oplysninger vedr. SkoleopholdIndberetninger) og Bilag 4 (Initiel test og verificering vedr. SkoleopholdIndberetninger).
	4. Leverandøren forpligter sig til at overholde og holde sig orienteret om den til enhver tid gældende grænsefladebeskrivelse samt den til enhver tid gældende version af tilslutningsvilkårene som beskrevet i Bilag 1 (Tilslutningsvilkår), og de oplysninger der fremgår af Bilag 2 (Kontaktoplysninger og generelle tekniske oplysninger), Bilag 3 (Tekniske oplysninger vedr. SkoleopholdIndberetninger) og Bilag 4 (Initiel test og verificering vedr. SkoleopholdIndberetninger) som er tilgængelig på www.virk.dk/aub-leverandoer.
	5. Alle testene der er omhandlet i Bilag 4 (Initiel test og verificering vedr. SkoleopholdIndberetninger), punkt 1 og 2, skal forud for endelig tilslutning være gennemført af Leverandøren og godkendt af AUB, før AUB åbner for fremsendelse af data til AUB’s produktionsmiljø. AUB’s åbning for fremsendelse af data til produktionsmiljøet forudsætter endvidere, at der foreligger en godkendt systemrevisionserklæring, jf. ”Bekendtgørelse nr. 1680 af 23/11/2020 om krav til studieadministrative it-systemer for almene voksenuddannelser, erhvervsuddannelser, gymnasiale uddannelser, forberedende grunduddannelser m.fl.”.

## Vederlag og udgifter

* 1. På tidspunktet for Tilslutningsaftalens indgåelse, betaler Leverandøren ikke vederlag for selve tilslutningen til Tjenesten. Leverandøren er dog kun berettiget til én vederlagsfri opkobling til Tjenesten. Leverandørens udgifter i forbindelse med opkobling til Tjenesten er Udbyderen uvedkommende. Leverandørens udgifter i forbindelse med afhjælpning af fejl, der er forårsaget af Tjenesten og andre udgifter i tilknytning til Tjenesten, er ligeledes Udbyderen uvedkommende.
	2. Leverandøren har mulighed for at tilbyde skoler en direkte tilslutning til Tjenesten. Såfremt Leverandøren ønsker at benytte sig af denne mulighed, vil Udbyderen opkræve et vederlag til dækning af de merudgifter, der er forbundet med de ekstra tilslutninger til Tjenesten. Merudgifterne vil blive afregnet til en timepris på 860 kr. inkl. moms (2019 priser). Merudgifterne for én ekstra tilslutning til Tjenesten er estimeret til ca. 50.000 kr. inkl. moms (2019-priser). AUB leverer alene ydelser på omkostningsdækket basis og den til enhver tid gældende timepris, dvs. udgifterne estimeres og opgøres efter reelt forbrug. AUB beregner således hverken avance eller risikopræmie i forbindelse med afregningen.
	3. Udbyderen er berettiget til med et varsel på tre (3) måneder at opkræve vederlag for Tjenesten til dækning af de udgifter, der er forbundet med denne.

## Ikrafttræden

* 1. Denne Tilslutningsaftale med bilag træder i kraft ved Leverandørens og Udbyderens underskrift.
	2. Udbyderen er berettiget til at foretage ændringer og tilføjelser til denne Tilslutningsaftale, herunder tilslutningsvilkårene i Bilag 1 (Tilslutningsvilkår) samt Tilslutningsaftalens øvrige bilag, ved offentliggørelse på www.virk.dk/aub-leverandoer. Sådanne ændringer og tilføjelser er bindende for Leverandøren fra tidspunktet for offentliggørelsen.

## Ophør

* 1. Udbyderen er berettiget til at opsige denne Tilslutningsaftale til Tjenesten med et opsigelsesvarsel på tre (3) måneder til den første i en måned medmindre andet foreskrives ved lov.
	2. Udbyderen er berettiget til helt eller delvist at opsige denne Tilslutningsaftale til Tjenesten med øjeblikkeligt varsel, såfremt en af skolernes til Leverandøren meddelt fuldmagt bortfalder.
	3. Leverandøren er berettiget til at opsige denne Tilslutningsaftale til Tjenesten med én (1) måneds varsel til den første i en måned.

## Tvister

* 1. Enhver uoverensstemmelse mellem Leverandøren og Udbyderen vedrørende tilslutningen til Tjenesten skal forsøges afgjort mellem Leverandøren og Udbyderen, gennem eskalation til et højere ledelsesniveau.
	2. Såfremt det ikke er muligt at løse tvisten i mindelighed, skal sagen anlægges ved de almindelige danske domstole.

## Underskrifter

* 1. Tilslutningsaftalen underskrives af Leverandøren og Udbyderen, og hver part modtager et underskrevet eksemplar.

For Arbejdsmarkedets Tillægspension For Leverandøren

Dato: *Skal udfyldes* Dato: *Skal udfyldes*

Sted: *Skal udfyldes* Sted: *Skal udfyldes*

*\_\_\_\_\_Skal underskrives*\_\_\_\_\_\_\_\_\_\_\_ \_\_\_\_\_*Skal underskrives*\_\_\_\_\_\_\_\_\_\_\_

Navn: *Skal udfyldes* Navn: *Skal udfyldes*

Stilling: *Skal udfyldes* Stilling: *Skal udfyldes*

## Oversigt over bilag

Bilag 1: Tilslutningsvilkår

Bilag 2: Kontaktoplysninger og generelle tekniske oplysninger

Bilag 3: Tekniske oplysninger vedr. SkoleopholdIndberetninger

Bilag 4: Initiel test og verificering vedr. SkoleopholdIndberetninger

### Bilag 1 til Aftale om Tilslutning til Arbejdsgivernes Uddannelsesbidrag

#### Tilslutningsvilkår

##### Indledning

* 1. Disse tilslutningsvilkår gælder for alle Leverandører, der ved indgåelse af denne Tilslutningsaftale med Udbyderen tilsluttes Tjenesten.

##### Brug af Tjenesten

* 1. Tjenesten skal bruges til at indberette oplysninger om skoleophold via system-til-system integration. Leverandøren identificerer sig med eget CVR-nummer ved en indberetning.
	2. Forud for Leverandørens adgang til at indberette oplysninger til AUB har en skole indgået aftale med Leverandøren om på dennes vegne at indberette oplysninger til AUB. Oplysningerne vedrører elevers eller lærlinges skoleophold.
	3. Tilslutning sker i henhold til AUB’s til enhver tid gældende grænsefladebeskrivelse, som er tilgængelig på www.virk.dk/aub-leverandoer.
	4. Leverandørens adgang til at foretage indberetninger gives alene såfremt der fra NemLog-in modtages en bekræftelse af et eksisterende fuldmagtsforhold mellem Leverandøren og de skoler som Leverandøren indberetter på vegne af.
	5. Såfremt Nemlog-In ikke kan bekræfte, at skolen har meddelt Leverandøren fuldmagt til at indberette oplysninger til AUB, meddeler Udbyderen Leverandøren dette og tildeler ikke adgang.

##### Kommunikation og tilslutning

* 1. Den løbende kommunikation mellem Leverandøren og Udbyderen sker gennem de i Til-slutningsaftalens Bilag 2 (Kontaktoplysninger og generelle tekniske oplysninger) angivne kontaktpersoner.
	2. Ved driftsforstyrrelser mv., der umuliggør kommunikation på Tjenesten, iværksætter Udbyderen orientering af de i Bilag 2 (Kontaktoplysninger og generelle tekniske oplysninger) oplyste kontaktpersoner eller annoncerer driftsforstyrrelsen på en hjemmeside. Udbyderen garanterer ikke bestemte oppetider, jf. pkt. 6.3.
	3. Udbyderen annoncerer på en hjemmeside om tidsrum, hvor Tjenesten ikke vil være tilgængelig, fx i tilfælde af servicevinduer på Udbyderens øvrige systemer.
	4. Opdateringer og andet, som medfører, at NemLog-in ikke er tilgængelig, annonceres på https://digitaliser.dk/group/2354775. Udbyderen har hverken ansvar eller rådighed herover.

##### Persondata

* 1. Leverandøren er databehandler for den skole, som Leverandøren har indgået aftale med, jf. punkt 2.2. Leverandøren indberetter således persondata til Udbyderen på vegne af skolen.
	2. Leverandøren indestår for, at Leverandøren er berettiget til at foretage indberetningen. Ved indberetningen bliver Udbyderen dataansvarlig for de indberettede persondata.
	3. Udbyderen har som databehandler for AUB ansvaret for at behandle de modtagne per-sondata i overensstemmelse med de til enhver tid gældende databeskyttelseslovgivning, herunder som reguleret i databehandleraftalen til gældende administrationsaftale mellem AUB og Udbyderen.
	4. Opkobling til Tjenesten sker via en sikker, krypteret forbindelse, som lever op til kravene til enhver tid gældende regler om behandlingssikkerhed, herunder artikel 32 i databeskyttelsesforordningen.

##### Tekniske krav for brug af Tjenesten

* 1. De tekniske krav og forudsætninger til brug af Tjenesten, er beskrevet i gældende grænsefladebeskrivelse, som er tilgængelig på www.virk.dk/aub-leverandoer. Kontaktoplysninger og andre tekniske oplysninger fremgår af bilag 2, 3 og 4.

##### Ansvar og erstatningspligt

* 1. Udbyderen fraskriver sig ethvert erstatningsansvar for fejlagtigt indberettede oplysninger.
	2. Udbyderen fraskriver sig endvidere ethvert erstatningsansvar for driftstab, tabt avance, tab og/eller forvanskning af data, lønomkostninger til egne eller eksterne ansatte, samt følgeskader eller andet indirekte tab, som følge af fejl eller mangler i Tjenesten. Udbyderen påtager sig derudover intet ansvar for, hvorvidt oplysningerne i Nemlog-In om fuldmagtsforholdet er opdaterede og fyldestgørende.
	3. Udbyderen bestræber sig på at have en høj tilgængelighed på Tjenesten, men garanterer ingen særlige oppetider, svartider el.lign. I tidsrummet mellem kl. 22.00 og 08.00 må forventes en mindre grad af tilgængelighed, da Udbyderen i dette tidsrum gennemfører opdateringer af sine systemer.

##### Misbrug og misligholdelse

* 1. Udbyderen er berettiget til uden varsel at lukke for adgangen til Tjenesten ved mistanke om Leverandørens misbrug eller misligholdelse af denne Tilslutningsaftale. Udbyderen oplyser snarest muligt Leverandøren herom samt om årsagen til afbrydelsen.
	2. Misligholdelse af denne Tilslutningsaftale vil fx være, at Leverandøren indrapporterer data, der ikke er i overensstemmelse med den kvalitet, som er angivet i denne Tilslutnings-aftales bilag, eller vedvarende indrapporterer forkerte data.
	3. Misbrug vil fx være at indrapportere forkerte oplysninger med henblik på uberettiget udbetaling af AUB-ydelser.

### Bilag 2 til Aftale om Tilslutning til Arbejdsgivernes Uddannelsesbidrag

#### Kontaktoplysninger og generelle tekniske oplysninger

Dette bilag indeholder kontaktoplysninger og generelle tekniske oplysninger.

##### Generelle oplysninger

###### Identifikation af Tilslutningsaftalen

|  |  |
| --- | --- |
| Navn | Beskrivelse |
| IndberetningerAUB | Aftale om kald af Indberetninger mellem Leverandøren og ATP |

###### Kontaktpersoner hos Leverandøren *(skal udfyldes)*

|  |  |  |  |
| --- | --- | --- | --- |
| Navn | Kontakt vedrørende | E-mail | Tlf. |
|  |  |  |  |
|  |  |  |  |

###### Kontaktpersoner hos ATP

|  |  |  |  |
| --- | --- | --- | --- |
| Navn | Kontakt vedrørende | E-mail | Tlf. |
| Kundeservice\* | Alle henvendelser, herunder driftsproblemer, organisation og teknik | Via digital post | 70 11 30 70 |

\*Kundeservice har åben mandag-torsdag 08.00 til 16.00 samt fredag 08.00 til 15.30

###### Leverandørens OCES-certifikat

|  |  |
| --- | --- |
| Navn | Beskrivelse |
| Leverandørens Certifikat (Udvikling/Integrations- test/Pilot) | (Skal udfyldes: angiv CVR:<cvr nummer>-UID:<uid> på det certifikat som signerer beskedindhold) |
| Leverandørens Certifikat (Produktion) | (Skal udfyldes: angiv CVR:<cvr nummer>-UID:<uid> på det certifikat som signerer beskedindhold)  |

* 1. ATP’s Service Udbyder

|  |  |
| --- | --- |
| Navn | Beskrivelse |
| ATP Certifikat (Udvikling/Integrationstest)Det certifikat som signerer svaret. | CVR:43405810-UID:21168670 |
| ATP Certifikat (Produktion)Det certifikat som signerer svaret. | CVR:43405810-UID:1189073507496 |

### Bilag 3 til Aftale om Tilslutning til Arbejdsgivernes Uddannelsesbidrag

#### Tekniske oplysninger vedr. SkoleopholdIndberetninger

Dette bilag indeholder tekniske detaljer om webservicen ”SkoleopholdIndberetninger”

##### Oplysninger om SkoleopholdIndberetninger

###### Operationer

|  |  |
| --- | --- |
| Navn | Værdi |
| Navn på webservice | SkoleopholdIndberetninger |
| Beskrivelse | Webservice til indberetning af skoleophold til AUB:[www.virk.dk/aub-leverandoer](http://www.virk.dk/aub-leverandoer) |
| Version | 1.0.0 |
| Navn på afsendersystem | (Skal udfyldes: angiv et navn på maksimalt 5 karakterer, jf. feltnavnet ”AfsenderSystemIdentifikator” i Feltbeskrivelsen på [www.virk.dk/aub-leverandoer](http://www.virk.dk/aub-leverandoer)) |
| Startdato test | (Skal udfyldes: angiv startdato som er aftalt med AUB eller ”Endnu ikke aftalt”) |
| Startdato produktion | (Skal udfyldes: angiv startdato som er aftalt med AUB eller ”Endnu ikke aftalt”) |
| Source IP Net (udvikling) | (Skal udfyldes: angiv en liste af IP-net som SOAP kaldet må komme fra, e.g. 66.120.84.1/24) |
| Source IP Net (integrations-test) | (Skal udfyldes: angiv en liste af IP-net som SOAP kaldet må komme fra, e.g. 66.120.84.1/24) |
| Source IP Net (prod) | (Skal udfyldes: angiv en liste af IP-net som SOAP kaldet må komme fra, e.g. 66.120.84.1/24) |
| Service endpoint (udvikling) | <https://ws-int.atp.dk/SkoleopholdIndberetninger> |
| Service endpoint (integrations-test) | <https://ws-int02.atp.dk/SkoleopholdIndberetninger><https://ws-int05.atp.dk/SkoleopholdIndberetninger>Det aftales fra gang til gang hvilket testmiljø der er tilgængeligt. |
| Service endpoint (prod) | <https://ws.atp.dk/SkoleopholdIndberetninger> |
| Fejlkoder | Valideringstyper og fejltekster fremgår af afsnit 5.1 i Feltbeskrivelsen på: [www.virk.dk/aub-leverandoer](http://www.virk.dk/aub-leverandoer) |
| Timeoutperiode | 5 minutter (ATP forkaster requests hvis ”Created”-element er mere end 5 minutter gammelt). |

* + 1. IndberetSkoleophold

|  |  |
| --- | --- |
| Action ved request | urn:oio:atp:aub:skoleopholdindberetning:1.0.0:#IndberetSkole-ophold |
| Action ved response | urn:oio:atp:aub:skoleopholdindberetning:1.0.0:#IndberetSkole-opholdResponse |
| Action ved fejl | urn:oio:atp:aub:skoleopholdindberetning:1.0.0:#IndberetSkole-opholdFault |

* + 1. SletSkoleophold

|  |  |
| --- | --- |
| Action ved request | urn:oio:atp:aub:skoleopholdindberetning:1.0.0:#SletSkoleophold |
| Action ved response | urn:oio:atp:aub:skoleopholdindberetning:1.0.0:#SletSkole-opholdResponse |
| Action ved fejl | urn:oio:atp:aub:skoleopholdindberetning:1.0.0:#SletSkole-opholdFault |

### Bilag 4 til Aftale om Tilslutning til Arbejdsgivernes Uddannelsesbidrag

#### Initiel test og verificering vedr. SkoleopholdIndberetninger

Dette bilag indeholder en beskrivelse af den initielle test, en ny Leverandør skal gennemføre, første gang Leverandøren skal anvende webservicen vedr. SkoleopholdIndberetninger.

Bilaget indeholder ligeledes en beskrivelse af den verificering, der skal foretages, hver gang en ny skole skal anvende webservicen vedr. SkoleopholdIndberetninger samt den løbende grænsefladekontrol, der skal foretages af SkoleopholdIndberetninger.

Herudover beskriver bilaget Leverandørens forpligtelse til at assistere erhvervsskolerne med at overholde AUB’s ”Instruks om datasamarbejde med Arbejdsgivernes Uddannelsesbidrag”.

##### 1. Initiel test der skal gennemføres af Leverandøren første gang denne skal tilsluttes webservicen vedr. SkoleopholdIndberetninger

Alle testene, som er angivet nedenfor i punkt 1.1, skal gennemføres af Leverandøren og godkendes af AUB.

Leverandøren er ansvarlig for at udarbejde testplan, koordinere alle de aktører der er involveret i testene, samt dokumentere at testene er gennemført uden fejl. Testplanen skal for hver test indeholde startkriterier, varighed, ansvarsfordeling, godkendelse og acceptkriterier. Testplanen skal godkendes af AUB, før testen kan igangsættes.

###### 1.1.Testene består af følgende

* **Hul igennem test**

Sikrer, at der kan requestes og responses fra PingService på ws-int02.atp.dk

* **Definere testdata til AUB’s test miljø**Der skal defineres testdata til at understøtte alle nedenstående test cases. Dette skal gøres sådan, at disse testdata også understøtter de testcases, STIL er involveret i.
* **Afvikling af tests, teknik**

Sikrer, at AUB kan modtage og skemavalidere en leverance fra Leverandøren.

* **Afvikling af tests, forretningslogik**Følgende tests skal afvikles
* Oprettelse af skoleophold
* Rettelse af skoleophold vedr. skoleperiode, antal uger i skoleperioden og befordring
* Sletning af skoleophold
* Afkortning af uddannelsesaftaleperiode fra EASY-P, der afkorter i en allerede indberettet skoleperiode
* En annulleret uddannelsesaftale fra EASY-P, hvor der allerede er indberettet skoleperioder
* Der foretages en virksomhedsoverdragelse midt i en skoleperiode
* Sende data ind for en skole, som Leverandøren ikke er godkendt til at sende data fra
* Sende data ind for en skole, som Leverandøren er godkendt til at sende data, men hvor dato for overgang til ny leverandør endnu ikke er nået
* Sende skoleophold ind på en virksomhed, der ikke er ATP-pligtig
* **Ændringer af SkoleopholdIndberetninger der er startoprettet via en anden studieadministrativ leverandør**
* Leverandøren skal sikre at følgende scenarier kan gennemføres:
	+ Test af rettelser på et skoleophold, hvor rettelsen datomæssigt ligger før ibrugtagningstidspunktet af Leverandørens system. Rettelsen skal omfatte skoleperiode, antal uger i skoleperioden og befordring
	+ Skoleophold der er oprettet før ibrugtagningstidspunktet af Leverandørens system og derefter skal annulleres
	+ En uddannelsesaftale oprettet i EASY-P og et skoleophold oprettet før ibrugtagningstidspunktet af Leverandørens system. Efterfølgende afkortes uddannelsesaftalen i EASY-P sådan, at det skoleophold, der er oprettet før ibrugtagningstidspunktet af Leverandørens system, påvirkes
	+ Samme scenarie som ovenstående blot med en uddannelsesaftale, der annulleres i EASY-P
* **Levering af afstemningsfil for SkoleopholdIndberetninger**
* Sikre at Leverandøren kan afsende en afstemningsfil til Leverandørens mailbox på ATP’s SFTP-server
* Sikre at Leverandøren kan levere en afstemningsfil i det korrekte format jf. ”Layout af afstemningsfil til grænsefladekontrol af webservicen SkoleopholdIndberetninger”
* Sikre at Leverandøren medtager alle skoleophold, som er afsendt og forsøgt afsendt indenfor en given periode

Acceptkriterierne for alle ovenstående scenarier skal som minimum være, at slutresultatet i AUB’s system er det samme, som hvis data var modtaget korrekt fra den afgivne studieadministrative leverandør.

##### Verificering der skal foretages inden en skole må anvende webservicen vedr. SkoleopholdIndberetninger

Det er Leverandørens ansvar at verificere, at erhvervsskolen har overholdt STIL’s ”Procedure for overgang til andet studieadministrativt system”, inden erhvervsskolen tilsluttes webservicen vedr. SkoleopholdIndberetninger via Leverandørens eget system.

Forud for skolens tilslutning til webservicen vedr. SkoleopholdIndberetninger er Leverandøren endvidere ansvarlig for, at der foretages en afstemning af de skoleophold, der er konverteret fra hidtil anvendte system (den afgivne systemleverandør) til Leverandørens system, og de skoleophold der er oprettet i AUB’s system. Henvisning til feltbeskrivelsen afsnit 6. Når konverteringen er afsluttet, leverer AUB en datafil til Leverandøren til brug for afstemning indeholdende de skoleophold, som er op til tre (3) år gamle, og som AUB har modtaget fra den pågældende skole. Leverandøren vurderer på den baggrund, om de konverterede data stemmer overens med de data, som AUB har registreret.

Det er skoleophold, som efter konverteringen er registreret som værende sendt til AUB uden en efterfølgende fejlbesked, der skal afstemmes med de skoleophold, som AUB har registreret modtaget fra skolen.

Afstemningen er gennemført, når de konverterede data stemmer overens med de data AUB har registreret i forhold til skoleperiode, antal skoleuger, befordringsbeløb og status baseret på IndberetningReference (GUID), se yderligere beskrivelser i Feltbeskrivelsens afsnit 6. Feltbeskrivelsen findes på [www.virk.dk/aub-leverandoer](http://www.virk.dk/aub-leverandoer).

##### Løbende grænsefladekontrol af SkoleopholdIndberetninger

Leverandøren skal løbende levere data til AUB i én delta-afstemningsfil, som vedrører alle de skoleophold, der er levereret inden for en given tidsperiode via webservicen SkoleopholdIndberetninger. Fokus for afstemningen i denne grænsefladekontrol er at kontrollere, om AUB har registreret det samme antal skoleophold modtaget for perioden, som skolen har registreret afsendt.

Data i afstemningsfilen skal bestå af det indhold, der er beskrevet i dokumentet ”Layout af afstemningsfil til grænsefladekontrol af webservicen SkoleopholdIndberetninger” i AUB’s grænsefladebeskrivelse på www.virk.dk/aub-leverandoer. Leverandøren skal sende én samlet fil, som indeholder skoleophold i perioden fra alle de skoler, for hvilke Leverandøren har erhvervsfuldmagt til indberetning af skoleophold.

På baggrund af de modtagne data, foretager AUB en vurdering af, om de skoleophold, der er registeret afsendt i Leverandørens system, stemmer overens med de skoleophold, der er registeret modtaget hos AUB.

Grænsefladekontrollen foretages i udgangspunktet ugentligt, og afstemmer data sendt fra skolen til AUB via en delta-afstemningsfil, som baseres på Leverandørens transaktionslog.

Afstemningen vil ud fra de tilgængelige data i perioden se på differencer indenfor nedenstående kategorier:

* Skoleophold, baseret på IndberetningReference (GUID), som skolen mener at have afsendt i afstemningsperioden, men som ikke er modtaget af AUB
* Skoleophold, baseret på IndberetningReference (GUID), som skolen ikke mener at have afsendt i afstemningsperioden, men som er modtaget af AUB
* Skoleophold, baseret på IndberetningReference (GUID), som skolen mener at have modtaget fejlsvar på i afstemningsperioden, men som AUB ikke mener at have afvist med fejlsvar
* Skoleophold, baseret på IndberetningReference (GUID), som skolen ikke mener at have modtaget fejlsvar på i afstemningsperioden, men som AUB mener at have afvist med fejl-svar

Såfremt alvorlige eller vedvarende uoverensstemmelser i data identificeres via grænsefladekontrol-len, kan AUB kræve, at Leverandøren leverer mere detaljerede datafiler til brug for grundigere afstemning.

##### Overholdelse af instruks om datasamarbejde

Erhvervsskolerne er forpligtet til at overholde AUB’s ”Instruks om datasamarbejde med Arbejdsgivernes Uddannelsesbidrag”, som regulerer erhvervsskolens og AUB’s samarbejde og deres respektive rettigheder og forpligtelser i forbindelse med AUB's modtagelse og anvendelse af data gennem grænsefladen, således som den til enhver tid er beskrevet på AUB’s hjemmeside www.virk.dk/aub-leverandoer, samt de bestemmelser, der fremgår af ”Bekendtgørelse om krav til studieadministrative it-systemer for almene voksenuddannelser, erhvervsuddannelser, gymnasiale uddannelser, forberedende grunduddannelser m.fl.”.

Leverandøren er forpligtet til at assistere erhvervsskolen med overholdelse af AUB’s ”Instruks om datasamarbejde med Arbejdsgivernes Uddannelsesbidrag” efter nærmere aftale med erhvervsskolen.

AUB’s til enhver tid gældende ”Instruks om datasamarbejde med Arbejdsgivernes Uddannelsesbi-drag” er beskrevet på AUB’s hjemmeside www.virk.dk/aub.